Diari Oficial de la Generalitat Valenciana


Sumari del DOGV 5485, del 05-04-2007 (2007/3689)

RESOLUCIÓ de 16 de febrer de 2007, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució per a l'ampliació de la subestació transformadora de 132/20 kV denominada ST Collado, en el terme municipal de Cortes de Pallás, província de València. (ATASCT/2006/133/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5485

Data del DOGV
:   05-04-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/3689


Data del document
:   16-02-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Cortes de Pallás
    * subministrament d'energia elèctrica
    * empresa privada

Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions al c/ de Menorca, 19, 46635 València, amb data 11 d'abril de 2006, davant del Servici Territorial d'Energia de València, expedient ATASCT/2006/133/46, perquè se li concedisca l'autorització administrativa i l'aprovació del projecte d'execució de l'ampliació de la subestació transformadora de 132/20 kV denominada ST Collado, situada en el PK 6,5 de l'antiga carretera de Millars, en el terme municipal de Cortes de Pallás, província de València. Al mencionat escrit, s'adjunta el projecte d'execució de l'esmentada instal·lació, firmat per l'enginyer industrial Sr. David Almonacid Arnero i visat pel Col·legi Oficial d'Enginyers Superiors Industrials de la Comunitat Valenciana, Demarcació de València amb data 7 d'abril de 2006.  
Vist que el dia 23 d'agost de 2006 es va publicar en el Diari Oficial de la Comunitat Valenciana l'anunci corresponent a la informació pública prevista en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica de la Generalitat Valenciana, per a ser examinat el projecte de la instal·lació i formular les reclamacions que es consideren oportunes.  
D'acord amb la documentació que està en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que consta en l'expedient l'acta de posada en marxa de la citada subestació transformadora autoritzada per la Direcció Provincial del Ministeri d'Indústria i Energia de data 21 de novembre de 1988.  
Vist l'informe tècnic favorable de data 5 de febrer de 2007, emés pel Servici Territorial d'Energia de València.  
Atés que, d'acord amb la documentació que està en l'expedient, l'ampliació sol·licitada s'executarà en els mateixos terrenys propietat de l'empresa sol·licitant on està actualment instal·lada la denominada ST Collado.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte d'ampliació presentat, la finalitat de la instal·lació és cobrir la creixent demanda d'energia elèctrica per a millorar la qualitat i potència de l'energia abocada a la xarxa, per mitjà de la implantació de dos noves posicions de línia.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/20 kV denominada ST Collado, situada en el PK 6,5 de l'antiga carretera a Millares, en el terme municipal de Cortes de Pallás, província de València, i les característiques principals de la qual són:  
- Sistema de 132 kV  
o Dos noves posicions de línia que s'han d'instal·lar, formades per:  
(Un interruptor automàtic de 132 kV.  
(Tres transformadors d'intensitat unipolars de 132 kV (un per fase).  
(Un seccionador de barres tipus pantògraf.  
(Un seccionador de línia amb presa de terra.  
(Un transformador de tensió capacitiu i tres terminals per a botelles de 132 kV.  
· Reubicació de tres transformadors de tensió capacitius per a mesurament de potència i tensió en les línies.  
· Aparells de comandament, control, mesurament i protecció.  
- Pressupost: 279.423,98 euros  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per l'enginyer industrial Sr. David Almonacid Arnero i visat pel Col·legi Oficial d'Enginyers Superiors Industrials de la Comunitat Valenciana, Demarcació de València amb data 7 d'abril de 2006.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i especialment les relatives a l'ordenació de territori i al medi ambient.  
2. La instal·lació que s'han d'executar complirà els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de quatre mesos comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia.   
5. El titular donarà compte de la terminació de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit pel tècnic facultatiu competent, en el qual s'acreditarà que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 16 de febrer de 2007.- El director general d'Energia: Antonio Cejalvo Lapeña.